# Kailash Satyarthi

Kailash Satyarthi (Vidisha, Madhya Pradesh, 11 de gener de 1954) és un activista indi a favor dels drets dels nens i guanyador del Premi Nobel de la Pau. Va fundar la Bachpan Bachao Andolan - o Save the Childhood Movement — el 1980, i ha actuat per protegir els drets de prop de 80.000 infants.
Va ser guardonat amb el Premi Nobel de la Pau el 2014, juntament amb la paquistanesa Malala Yousafzai, «per la seva lluita contra la supressió dels nens i la gent jove i pel dret de tots els infants a l'educació».

## Biografia

Kailash Satyarthi va néixer l'11 de gener de 1954 a Vidisha, a l'estat de Madhya Pradesh, en una família d'una casta privilegiada. Tot i aquest fet, des de molt petit no entenia per què els fills de les castes inferiors no anaven a escola i havien de treballar. Quan tenia dotze anys, va organitzar un grup d'alumnes de la seva escola per recollir llibres vells i repartir-los entre els companys menys afortunats, que no podien comprar-los. Al final en van aconseguir 2.000, creant un banc de llibres.
Va estudiar enginyeria elèctrica al Samrat Ashok Technological Institute de la seva ciutat natal, i després va fer estudis de postgrau en enginyeria d'alt voltatge. Posteriorment va ser professor a una universitat de Bhopal durant uns anys.
El 1980 va deixar l'ensenyament quan va esdevenir secretari general del Bonded Labor Liberation Front, a més de fundar la Bachpan Bachao Andolan (Missió Salvem la infantesa) aquell mateix any. També es va involucrar amb la Global March Against Child Labor i el seu òrgan de promoció internacional, l'International Center on Child Labor and Education (ICCLE), el qual és una coalició mundial d'ONG, professors i sindicats, i també en la Campanya Global per l'Educació.
També va establir el Rugmark (ara conegut com a Goodweave), el primer sistema d'etiquetatge voluntari per monitorar i certificar la manufactura de catifes sense l'ús de mà d'obra infantil del sud de l'Àsia. Aquesta organització va realitzar una campanya a Europa i als Estats Units des de la fi dècada de 1980 i a l'inici dels '90, en un intent de sensibilitzar als consumidors de la responsabilitat de les grans corporacions globals respecte al consum i el comerç socialment responsable.
Satyarthi sempre ha destacat que el treball infantil és una qüestió de drets humans, així com una qüestió de benestar i de causa benèfica. Ha remarcat que perpetua la pobresa, la desocupació, l'analfabetisme, l'envelliment de la població i d'altres problemes socials, essent la seva opinió defensada per molts estudis diferents. També ha tingut un paper destacat en la vinculació del moviment contra el treball infantil amb els esforços per aconseguir una «Educació per Tots». Ha estat membre del cos de la UNESCO establert per examinar aquest problema, i ha col·laborat en la Iniciativa Via Ràpida (ara coneguda com a Global Partnership for Education).
Satyarthi forma part de i col·labora amb diverses organitzacions internacionals com ara el Center for Victims of Torture (EUA), l'International Labor Rights Fund (EUA) i la International Cocoa Foundation. Actualment treballa per aconseguir situar el treball infantil i l'esclavisme en l'agenda de desenvolupament post-2015 del programa Millenium Development Goals de les Nacions Unides.
Satyarthi, juntament amb l'activista paquistanesa Malala Yousafzai, va ser guardonat amb el Premi Nobel de la Pau de 2014 "per la seva lluita contra la supressió dels infants i els joves i pel dret de tots els nens i nenes a l'educació". És el setè indi en guanyar un Premi Nobel, i només el segon en aconseguir el Premi Nobel de la Pau, després de Teresa de Calcuta, guanyadora l'any 1979.

## Premis i reconeixements

Satyarthi ha estat objecte de molts documentals i programes de televisió, entrevistes i d'altres reconeixements. A més, ha estat guardonat amb els següents premis internacionals:
* 2014: Premi Nobel de la Pau
* 2009: Defenders of Democracy Award (EUA)
* 2008: Premi Internacional Alfonso Comín (Catalunya)
* 2007: Medalla del Senat Italià (2007)
* 2007: reconegut en la llista dels "Herois actuant per la Fi de l'Esclavitud actual" pel Departament d'Estat dels EUA
* 2006: Medalla de la Llibertat (EUA)
* 2002: Wallenberg Medal, atorgada per la Universitat de Michigan
* 1999: Premi Friedrich Ebert Stiftung (Alemanya)
* 1998: Premi Bandera Daurada (Països Baixos)
* 1995: Premi dels Drets Humans Robert F. Kennedy (EUA)
* 1995: The Trumpeter Award (EUA)
* 1994: Premi Internacional Aachener de la Pau (Alemanya)
* 1993: Elegit Company Ashoka (EUA)

## Referències

* 1 2 3 P.J. George. «Malala, Kailash Satyarthi win Nobel Peace Prize». The Hindu.
* ↑ Reuters. «'Nobel peace prize 'an honour to children in slavery', Kailash Satyarthi says'». The Times of India.
* ↑ «Who is Kailash Satyarthi? - Hindustan Times». Arxivat de l'original el 2014-10-10. [Consulta: 10 octubre 2014].
* ↑ «The Nobel Peace Prize 2014». Nobel Foundation, 10-10-2014. [Consulta: 10 octubre 2014].
* ↑ (francès) « Le prix Nobel de la paix attribué à Malala Yousafzai et Kailash Satyarthi » Arxivat 2014-10-17 a Wayback Machine., Ijsberg Magazine, 10 d'octubre de 2014
* ↑ Malala Yousafzai i Kailash Satyarthi, premis Nobel de pau 2014, Diari Ara, 10 d'octubre de 2014
* ↑ «Satyarthi, el cercador de la veritat», 10-10-2014. [Consulta: 10 octubre 2014].
* ↑ «Kailash Satyarthi: A profile». [Consulta: 10 octubre 2014].
* ↑ «Kailash Satyarthi: student engineer who saved 80,000 children from slavery». The Guardian, 10-10-2014 [Consulta: 10 octubre 2014].
* ↑ «Angaben auf der Seite des Menschenrechtspreises der Friedrich-Ebert-Stiftung». Friedrich-Ebert-Stiftung e.V.. Arxivat de l'original el 2014-10-17. [Consulta: 10 octubre 2014].
* ↑ «Nobel Peace Prize Is Awarded to Malala Yousafzai and Kailash Satyarthi». New York Times, 10-10-2014 [Consulta: 10 octubre 2014].
* ↑ «The New Heroes. Meet the New Heroes. Kailash Satyarthi - PBS». Arxivat de l'original el 12 d’octubre 2014. [Consulta: 10 octubre 2014].
* ↑ «knowchildlabor.org». Arxivat de l'original el 2012-11-30. [Consulta: 10 octubre 2014].
* ↑ «Trust Women - Kailash Satyarthi». Arxivat de l'original el 2014-10-10. [Consulta: 10 octubre 2014].
* ↑ David Crouch. «Malala and Kailash Satyarthi win Nobel Peace prize». Financial Times, London, 10-10-2014. [Consulta: 10 octubre 2014].
* ↑ «RugMark USA - Entrepreneurs in Depth - Enterprising Ideas». PBS-NOW [Consulta: 10 octubre 2014].
* ↑ «Principal Voices: Kailash Satyarthi». CNN, 28-06-2007 [Consulta: 10 octubre 2014]. Arxivat 2013-01-31 at Archive.is «Còpia arxivada». Arxivat de l'original el 2013-01-31. [Consulta: 10 octubre 2014].
* ↑ «Child labour perpetuates illiteracy, poverty and corruption». Deccan Herald, 26-09-2012 [Consulta: 10 octubre 2014].
* ↑ Nanjunda, D C. Anthropology and Child Labour. Mittal Publications, 2009, p. 91. ISBN 9788183242783 [Consulta: 10 octubre 2014].
* ↑ Shukla, C K; Ali, S. Child Labour and the Law. Sarup & Sons, 2006, p. 116. ISBN 9788176256780 [Consulta: 10 octubre 2014].
* ↑ «Talk by human rights defender Kailash Satyarthi». oxotower.co.uk. Arxivat de l'original el 13 d’octubre 2014. [Consulta: 10 octubre 2014].
* ↑ «Fund the Future: An action plan for funding the Global Partnership for Education» (pdf), 01-04-2014. Arxivat de l'original el 16 d’octubre 2014. [Consulta: 10 octubre 2014].
* ↑ «Why India's Kailash Satyarthi won the 2014 Nobel Peace Prize: All you need to know». Firstpost.
* ↑ «"Kailash Satyarthi - Facts"». Nobel Media AB, 10-10-2014. [Consulta: 10 octubre 2014].
* ↑ «Bachpan Bachao Andolan produced film nominated for New York Film Festival». Arxivat de l'original el 2016-03-04. [Consulta: 10 octubre 2014].
* ↑ «Social Activist Kailash Satyarthi to get 2009 Defender of Democracy Award in U.S». , 20-10-2009 [Consulta: 10 octubre 2014].
* ↑ «Kailash Satyarthi». globalmarch.org. [Consulta: 10 octubre 2014].
* ↑ «Kailash Satyarthi - Robert F. Kennedy Center for Justice & Human Rights - Robert F. Kennedy Center for Justice & Human Rights». Arxivat de l'original el 2014-10-18. [Consulta: 10 octubre 2014].
* ↑ «Heroes Acting To End Modern-Day Slavery». U.S. Department of State.
* ↑ «Kailash Satyarthi - Architect of Peace». Arxivat de l'original el 2016-03-03. [Consulta: 10 octubre 2014].
* ↑ «Medal Recipients - Wallenberg Legacy, University of Michigan». Arxivat de l'original el 2014-02-19. [Consulta: 10 octubre 2014].
* ↑ «Human Rights Award of the Friedrich-Ebert-Stiftung». Arxivat de l'original el 2016-03-03. [Consulta: 10 octubre 2014].
* ↑ «Our Board». Arxivat de l'original el 2014-10-16. [Consulta: 10 octubre 2014].
* ↑ «Robert F Kennedy Center Laureates». Arxivat de l'original el 2014-04-07. [Consulta: 10 octubre 2014].
* ↑ Ben Klein. «Trumpeter Awards winners». National Consumers League.
* ↑ «Nobel Peace Prize 2014: Pakistani Malala Yousafzay, Indian Kailash Satyarthi Honored For Fighting For Access To Education». Omaha Sun Times.
* ↑ «Aachener Friedenspreis 1994: Kailash Satyarthi (Indien), SACCS (Südasien) und Emmaus-Gemeinschaft (Köln) - Aachener Friedenspreis». Arxivat de l'original el 2014-10-10. [Consulta: 10 octubre 2014].
* ↑ «Ashoka».